ফুলছড়িতে জেলা তথ্য অফিসের উঠান বৈঠক ও সংগীতানুষ্ঠান
গাইবান্ধার ফুলছড়িতে জেলা তথ্য অফিসের উদ্যোগে উঠান বৈঠক, আলোচনা সভা ও সংগীতানুষ্ঠান অনুষ্ঠিত হয়েছে।
জেলা তথ্য অফিসের শিশু ও নারী উন্নয়নে সচেতনতামূলক যোগাযোগ কার্যক্রম (৫ম পর্যায়) শীর্ষক প্রকল্পের আওতায় রবিবার (২৪ নভেম্বর) ফুলছড়ি উপজেলার উদাখালী ইউনিয়নের পূর্ব ছালুয়া ও পূর্ব উদাখালী গ্রামে উঠান বৈঠক ও সংগীতানুষ্ঠান অনুষ্ঠিত হয়।
উঠান বৈঠকে বক্তব্য রাখেন, গাইবান্ধা জেলা তথ্য অফিসার হায়দার আলী, ফুলছড়ি উপজেলা মহিলা বিষয়ক অধিদপ্তরের প্রশিক্ষক শাহানাজ বেগম, ফুলছড়ি উপজেলা প্রেসক্লাবের সভাপতি আমিনুল হক, সাধারণ সম্পাদক শাহ আলম যাদু প্রমুখ। অনুষ্ঠানটি পরিচালনা করেন, গাইবান্ধা জেলা তথ্য অফিসের অফিস সহকারী আইয়ুব আলী প্রামাণিক।
অনুষ্ঠানে সমাজ থেকে বাল্য বিবাহ প্রতিরোধ, যৌতুক, অটিজম ও শিশুর মানসিক স্বাস্থ্য, মা ও শিশুর স্বাস্থ্য পরিচর্যা, নিরাপদ মাতৃত্ব, স্যানিটেশন, পরিবেশ ও জন্ম নিবন্ধন, মাদক ও জঙ্গীবাদ প্রতিরোধ, নারী ও শিশুর সচেতনতা, নারী নির্যাতন প্রতিরোধ, নারীর অধিকার, নারীর ক্ষমতায়ন ও নিরাপত্তা র্কাযক্রমসহ এ জাতীয় সামাজিক অসংগতি ও সরকারের উন্নয়ন বিষয়ক বিভিন্ন দিক তুলে ধরে আলোচনা ও সংগীত পরিবেশন করা হয়।
জেলার খবর | গ্রামীণ জনপদ | বৈঠক